ئۆڵۆمپیادی ھاوینەی ١٩٨٤
ئۆڵۆمپیادی ھاوینەی ١٩٨٤ بە فەرمی یارییەکانی ئۆڵۆمپیادی بیست و سێیەم ھەروەھا بە ئۆڵۆمپیادی لۆس ئانجلەس ١٩٨٤یش ناسراوە، ڕوداوێکی وەرزشی ھەمەجۆری نێودەوڵەتی بوو کە لە ٢٨ی تەممووز تا ١٢ی ئابی ١٩٨٤ لە لۆس ئانجلەس لە ویلایەتی کالیفۆرنیای ئەمریکا بەڕێوەچوو. دووەم جار بوو کە لۆس ئانجلەس میوانداری یارییەکان ئۆڵۆمپیاد بکات، یەکەمجار لە ساڵی ١٩٣٢ بوو، سەرۆکی ئەوکاتی ئەمریکا ڕۆناڵد ڕێیگن وتاری کردنەوەی یارییەکانی ئۆڵۆمپیادی پێشکەشکرد. ١٤ وڵات بەشێوەیەکی گشتی بایکۆتی یارییەکاین ئۆڵۆمپیادی ھاوینەی ١٩٨٤ کرد، لەوانە یەکێتی سۆڤیەت و ئەڵمانیای ڕۆژھەڵات، وەک وەڵامێک بۆ بایکۆتی ئۆڵۆمپیادی ھاوینەی ١٩٨٠ لە مۆسکۆ بە سەرۆکایەتی ئەمریکا وەک ناڕەزایەتییەک بەرامبەر بە لەشکرکێشی سۆڤیەت بۆ سەر ئەفغانستان؛ ڕۆمانیا و یوگۆسلاڤیا تاکە دەوڵەتی سۆسیالیستی ئەورووپا بوون کە بەشداریکردنیان لە یارییەکانی ئەم خولەی ئۆڵۆمپیاد کرد. ھەروەھا ئەلبانیا و ئێران و لیبیا بە ھۆکاری جۆراوجۆر بایکۆتی ئۆڵۆمپیادیان کرد. ١٤٠ لیژنەی ئۆڵۆمپی نیشتمانی بەشدارییان لە یارییەکانی ئۆڵۆمپیادی ساڵی ١٩٨٤دا کرد، کە ژمارەیەکی پێوانەیی بوو لەو کاتەدا. ئەمریکا زۆرترین مەدالیای زێڕ و کۆی گشتی مەدالیاکانی بەدەستھێناوە، لە دوای ئەویش وەرزشوانانی ڕۆمانیا و ئەڵمانیای ڕۆژاوا دێن. لۆس ئانجلەس بۆ سێیەم جار لە ساڵی ٢٠٢٨ میوانداری ئۆڵۆمپیادی ھاوینە دەکات.

سەرچاوەکان 

ئۆڵۆمپیادی ھاوینە بەپێی ساڵ
ئۆڵۆمپیادی ھاوینەی ١٩٨٤
١٩٨٤ لە وەرزشی ئەمریکی
١٩٨٤ لە لۆس ئەنجلەس
١٩٨٤ لە بۆنە فرە-وەرزشییەکان
١٩٨٤ لە وەرزشی کالیفۆڕنیا
بۆنە وەرزشییەکانی ئابی ١٩٨٤ لە ویلایەتە یەکگرتووەکانی ئەمریکا
بۆنە وەرزشییەکانی تەمموزی ١٩٨٤ لە ویلایەتە یەکگرتووەکانی ئەمریکا
یارییەکانی ئۆڵۆمپیک لە کالیفۆڕنیا
پێشبڕکێ وەرزشییەکان لە لۆس ئەنجلەس
ئۆڵۆمپیادی ھاوینە لە لۆس ئەنجلەس